|  |  |
| --- | --- |
|  | Република СербияАвтономна Покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 46 14, 487 43 48, 487 43 36ounz@vojvodinа.gov.rs |
|  | ЧИСЛО: 128-451-1413/2017 | ДАТУМ: 15.03.2017. року |

На основи члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини - национални заєднїци за финансованє и софинансованє модернизациї инфраструктури предшколских установох на териториї АП Войводини, число: 128-451-1412/2017 од 13.03.2017. року, а у вязи зоз Покраїнску скупштинску одлуку о буджету Автономней Покраїни Войводини за 2017. рок („Службени новини АПВ“, число 69/16), Покраїнски секретарият за образованє, предписаня, управу и национални меншини - национални заєднїци (у дальшим тексту: Секретарият), розписує

**КОНКУРС**

**ЗА ФИНАНСОВАНЄ** **И СОФИНАНСОВАНЄ ВИРОБКУ ТЕХНЇЧНЕЙ ДОКУМЕНТАЦИЇ ЗА ПОТРЕБИ ПРЕДШКОЛСКИХ УСТАНОВОХ НА ТЕРИТОРИЇ АП ВОЙВОДИНИ ЗА 2017. РОК**

Конкурс ше розписує на суму средствох яки обезпечени зоз Покраїнску скупштинску одлуку о буджету Автономней Покраїни Войводини за 2017. рок („Службени новини АПВ“, число 69/16) и то: за финансованє и софинансованє виробку технїчней документациї за потреби предшколских установох на териториї АП Войводини, у вкупней суми **3.200.000,00 динари.**

Под виробком технїчней документациї ше подрозумює виробок тей технїчней документациї хтора, у складзе зоз позитивнима правнима предписанями з якима ше реґулує обласц планованя и вибудови, нєобходна за видаванє актох компетентного орґана з якима ше одобрує будованє нових обєктох або виводзенє роботох на иснуюцих обєктох хтори хасную предшколски установи на териториї АП Войводини, односно за:

* Идейне ришенє;
* Идейни проєкт з припадаюцима елаборатами (за потреби видаваня ришеня о одобреню за виводзенє роботох - реконструкцию, адаптацию, санацию);
* Проєкт за будовательну дозволу зоз припадаюцима елаборатами;
* Проєкт за виводзенє зоз припадаюцима елаборатами;
* Проєкт виведзеного обєкту зоз припадаюцима елаборатами;
* Технїчни опис и попис роботох за виводзенє роботох на инвестицийним отримованю;
* Иншу технїчну документацию хтора, у складзе зоз позитивнима правнима предписанями з якима ше реґулує обласц планованя и вибудови, потребна за реализацию планованого проєкту.

Финансийни обовязки ше будзе реализовац у складзе з ликвиднима можлївосцами буджету АП Войводини за 2017. рок.

**УСЛОВИЯ КОНКУРСА**

*1. Подношителє вимаганя*

Хаснователє хтори маю право участвовац у розподзельованю средствох тоєдинки локалней самоуправи на териториї АП Войводини.

*2. Критериюми за розподзельованє средствох*

Критериюми за розподзельованє средствох по Правилнїку о додзельованю буджетних средствох Покраїнского секретарияту за образованє, предписаня, управу и национални меншини - национални заєднїци за финансованє и софинансованє модернизациї инфраструктури предшколских установох на териториї АП Войводини тоти:

1. Значносц реализациї проєкта у одношеню на безпечносц дзецох, воспитачох и занятих хтори хасную обєкти;
2. Значносц реализациї проєкта у одношеню на обезпечованє квалитетних условийох за пребуванє и воспитно-образовну роботу;
3. Финансийна оправданосц проєкта;
4. Отримуюцосц проєкта;
5. Активносци яки подняти з цильом реализациї проєкта;
6. Обезпечени жридла средствох за реализацию проєкта.

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим конкурсним формуларе Секретарияту. Комплетну конкурсну документацию мож превжац од **15. марца 2017. року** на web адреси Секретарияту: [**www.puma.vojvodina.gov.rs**](http://www.puma.vojvodina.gov.rs)**.**

Вимаганя ше доручує по пошти на адресу: Покраїнски секретарият за образованє, предписаня, управу и национални меншини - национални заєднїци, з назначеньом: ''За конкурс – за финансованє виробку технїчней документациї за потреби предшколских установох на териториї АП Войводини за 2017. рок“, Булевар Михайла Пупина 16, 21000 Нови Сад, або ше их подноши особнє, з придаваньом на писарнїци покраїнских орґанох управи у Новим Садзе (у прижемю будинку Покраїнскей влади).

Ґу прияви на конкурс ше подноши **проєктни задаток, одлуку управного одбору предшколскей установи о порушованю активносцох у вязи з реализацию проєкта, понукнуце-предрахунок за виробок технїчней документациї** (хторе обезпечує привредне дружтво, друга правна особа, односно поднїматель хтори уписани до реґистру привредних субєктох), **потерашню розполагаюцу документацию за реализацию планованого проєкту** (кед такей документациї єст) **и фотокопию потвердзеня о порцийним идентификацийним чишлє єдинки локалней самоуправи.**

**Термин за подношенє приявох на Конкурс то 13. април 2017. року.**

Секретарият затримує право од подношителя вимаганя, по потреби, питац додатну документацию и информациї, односно за додзельованє средствох одредзиц виполньованє потребних условийох.

Комисия нє будзе розпатрац:

* нєподполни прияви,
* нєблагочасни прияви (прияви хтори послати после термину яки означени як остатнї дзень конкурса),
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени з конкурсом),
* прияви хтори ше нє одноша на з конкурсом предвидзени наменки,
* прияви хасновательох хтори у предходним периодзе нє оправдали средства хтори додзелєни з Покраїнского буджету прейґ финансийних и наративних звитох.

Резултати Конкурса буду обявени на интернет презентациї Секретарияту.

**Заинтересовани особи додатни информациї у вязи з реализацию Конкурса можу достац у Секретарияту на телефон: 021/487 46 14, 487 43 48, 487 43 36.**

Покраїнски секретар,

Михаль Нїлаш